Komission asetus (EY) N:o 1925/2000, annettu 11 päivänä syyskuuta 2000, kalastus- ja vesiviljelytuotealan yhteisestä markkinajärjestelystä annetussa neuvoston asetuksessa (EY) N:o 104/2000 säädetyistä mekanismeista johtuvien tiettyjen määrien laskemisessa sovellettavien valuuttakurssien määräytymisperusteista



Virallinen lehti nro L 230 , 12/09/2000 s. 0007 - 0009



Komission asetus (EY) N:o 1925/2000, annettu 11 päivänä syyskuuta 2000, kalastus- ja vesiviljelytuotealan yhteisestä markkinajärjestelystä annetussa neuvoston asetuksessa (EY) N:o 104/2000 säädetyistä mekanismeista johtuvien tiettyjen määrien laskemisessa sovellettavien valuuttakurssien määräytymisperusteista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1) ja erityisesti sen 3 artiklan 2 kohdan, sekä katsoo seuraavaa: (1) Kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetussa neuvoston asetuksessa (EY) N:o 104/2000(2) säädetyistä mekanismeista johtuvien ja laskemisessa sovellettavien valuuttakurssien määräytymisperusteiden kaikki erityiset määritelmät olisi koottava yhteen asetukseen. (2) Asetuksessa (EY) N:o 104/2000 on tehty muutoksia tuottajajärjestöjen käytettävissä oleviin tukiin erityisesti ottamalla käyttöön toimintaohjelmat ja muuttamalla yksityisen varastoinnin tuen mekanismia. Aikaisempi täytäntöönpanosta annettu komission asetus (EY) N:o 3516/93(3), sellaisena kuin se on muutettuna asetuksella (EY) N:o 963/1999(4), ei sisällä säännöksiä näihin uusiin mekanismeihin sovellettavista valuuttakursseista. Näistä syistä asetus (EY) N:o 3516/93 olisi korvattava tällä asetuksella. (3) Asetuksessa (EY) N:o 2799/98 kuvattu tarkistettu maatalouden valuuttajärjestelmä puoltaa tarvetta korvata asetus (EY) N:o 3516/93, sillä viittauksia maatalouden muuntokurssiin ei voida enää soveltaa. (4) Taloudellisen korvauksen ja siirtotuen määräytymisperusteiden on oltava johdonmukaisia vetäytymishintojen ja muiden niiden laskemiseen liittyvien määrien määräytymisperusteiden kanssa. (5) Tuottajajärjestöjen mahdollisuutta käyttää vaihteluväliä kalastus- ja vesiviljelytuotealan yhteisen markkinajärjestelyn mukaisia vetäytymishintoja ja muita hintoja soveltaessaan rajoittaa se, että muutettu hinta on ilmoitettava jäsenvaltiolle vähintään kaksi päivää ennen kuin sitä voidaan soveltaa. Tuottajajärjestöjen on näin ollen tunnettava näihin hintoihin sovellettava valuuttakurssi ennen sitä ajanjaksoa, jolloin sitä on tarkoitus soveltaa, jotta ne pystyisivät täyttämään toimivaltaisille viranomaisille ennakolta ilmoittamista koskevan velvoitteensa. Määräytymisperuste on vahvistettava ennen sen soveltamisjaksoa. (6) On tarpeen ottaa käyttöön määräytymisperuste toimintaohjelmista johtuvaa taloudellista korvausta varten. Sen olisi vastattava kalastusvuoden ensimmäistä päivää, jotta tuottajajärjestö tietäisi tuen tason ennakolta. (7) On tarpeen ottaa käyttöön määräytymisperuste tämän yhteisen markkinajärjestelyn yhteydessä komissiolle ilmoitettuihin hintoihin sovellettavalle valuuttakurssille. Tämän määräytymisperusteen on vastattava vain yhtä päivää sen ajanjakson aikana, jolle hinta lasketaan. Koska näitä tietoja tarvitaan käytännössä jälkikäteen, määräytymisperusteeksi olisi vahvistettava sen ajanjakson, jolle hinta on laskettu, viimeinen päivä. (8) Tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa vahvistetaan asetuksessa (EY) N:o 104/2000 säädettyihin mekanismeihin sovellettavat valuuttakurssien määräytymisperusteet. Käytettävä valuuttakurssi on viimeisin Euroopan keskuspankin (EKP) ennen määräytymisperustetta vahvistama kurssi kuten komission asetuksen (EY) N:o 2808/98(5) 1 artiklassa säädetään. 2 artikla Kalatalousalalla valuuttakurssin määräytymisperuste vetäytymishinnalle ja siihen liittyville, liitteessä I mainituille määrille on sitä kuukautta, jona toimi toteutettiin, edeltävän kuukauden kahdeskymmenestoinen päivä. 3 artikla Asetuksen (EY) N:o 104/2000 21 artiklassa tarkoitettuun taloudelliseen korvaukseen sovellettava valuuttakurssin määräytymisperuste on sitä kuukautta, jona toimi toteutettiin, edeltävän kuukauden kahdeskymmenestoinen päivä. 4 artikla Asetuksen (EY) N:o 104/2000 23 artiklassa tarkoitettuun siirtotukeen, saman asetuksen 24 artiklan 4 kohdassa tarkoitettuun kiinteään tukeen ja saman asetuksen 25 artiklassa tarkoitettuun yksityisen varastoinnin tukeen sovellettava valuuttakurssin määräytymisperuste on sitä kuukautta, jona varastoidut tuotteet vedettiin markkinoilta, edeltävän kuukauden kahdeskymmenestoinen päivä. 5 artikla Asetuksen (EY) N:o 104/2000 10 artiklan 2 kohdassa tarkoitettuun toimintaohjelmasta johtuvaan taloudelliseen korvaukseen sovellettava valuuttakurssin määräytymisperuste on sen kalastusvuoden, jolle toimintaohjelma laadittiin, ensimmäinen päivä. 6 artikla Asetuksen (EY) N:o 104/2000 27 artiklan 1 kohdassa tarkoitettuun säilyketeollisuuteen tarkoitetulle tonnikalalle myönnettävään hyvitykseen sovellettava valuuttakurssin määräytymisperuste on tuotteen toimituskuukauden toinen päivä. 7 artikla Kaikissa tapauksissa, joissa asetuksessa (EY) N:o 104/2000 säädetyille toimenpiteille voidaan myöntää ennakkoa, valuuttakurssin määräytymisperuste on toteutettua toimenpidettä vastaava peruste kuten 2-6 artiklassa säädetään. 8 artikla Yhteiseen kalastus- ja vesiviljelytuotealaan liittyvien tietojen antamisesta annetun komission asetuksen (ETY) N:o 2210/93(6) mukaisesti ilmoitettuihin markkinoiden keskihintoihin sovellettava valuuttakurssi on sen ajanjakson, jolle hinta on laskettu, viimeisenä päivänä voimassa oleva valuuttakurssi. 9 artikla Kumotaan asetus (EY) N:o 3516/93. Viittauksia kumottuun asetukseen (EY) N:o 3516/93 pidetään viittauksina tähän asetukseen, ja ne luetaan liitteessä II olevan vastaavuustaulukon mukaisesti. 10 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä syyskuuta 2000. Komission puolesta Franz Fischler Komission jäsen (1) EYVL L 349, 24.12.1998, s. 1. (2) EYVL L 17, 21.1.2000, s. 22. (3) EYVL L 320, 22.12.1993, s. 10. (4) EYVL L 119, 7.5.1999, s. 26. (5) EYVL L 349, 24.12.1998, s. 36. (6) EYVL L 197, 6.8.1993, s. 8. LIITE I 1. Asetuksen (EY) N:o 104/2000 20 artiklan 1 kohdassa tarkoitettu yhteisön vetäytymishinta. 2. Asetuksen (EY) N:o 104/2000 22 artiklassa tarkoitettu yhteisön myyntihinta. 3. Asetuksen (EY) N:o 104/2000 21 artiklan 5 kohdassa tarkoitetusta rahallisesta korvauksesta vähennettävä kiinteä arvo. 4. Asetuksen (EY) N:o 104/2000 23 artiklassa tarkoitettu yhteisön siirtotuen yksikkömäärä. 5. Asetuksen (EY) N:o 104/2000 24 artiklan 4 kohdassa tarkoitettu autonomisen vetäytymisen osalta sovellettavan kiinteän tuen yksikkömäärä. 6. Asetuksen (EY) N:o 104/2000 25 artiklan 1 kohdassa tarkoitettu yksityisen varastoinnin tuen osalta sovellettava yhteisön myyntihinta. LIITE II >TAULUKON PAIKKA>